Supertaal - RDF-voer
type: channel
description: Kom praat saam!
items: kalf

kalf
type: item
description: 'n Koei met haar kalf. kalf Afbreking: kalf Selfstandige naamwoord: kalf Meervoud: kalwers (kallers) Verkleinwoord: kalfie Meervoud van verkleining: kalfies Betekenis: • Die kleintjie van 'n soogdier, soos 'n bees, olifant of walvis. Gebruik: • Die blouwildebees se draagtyd is 8,5 maande, waarna 'n enkele kalf gebore word. Spreekwoord: • Die gemeste kalf slag. ['n Gebeurtenis luisterryk vier.] • Die kalf is in die put. [Dis 'n saak van dringende belang.] • Die kalf is verdrink. [Daar is nou niks meer aan die saak te doen nie.] • Met 'n ander se kalf ploeg. [Gebruik maak van ander se idees en planne of dit jou eie is.] Hiponiem: • bulkalf • olifantkalf • speenkalf • verskalf Afgelei: • kalfvleis Vertaling: Engels: calf Nederlands: kalf Werkwoord: kalf Verlede tyd: het gekalf Teenwoordige deelwoord: kalwende Betekenis: • Die lewe aan 'n soogdier skenk. • Buite werking raak (as 'n koei kalf kan sy nie gemelk word nie en is sy buite produksie tot haar kalfie gespeen is). Gebruik: • Die walvisse paar en kalf in Yzerfontein se baai. • My skootrekenaar het gekalf. Sinoniem: • breek • ingee • oppak Afgelei: • inkalf • uitkalf • wegkalf Vertaling: Engels: to calf Nederlands: kalven Laat weet asb as die inskrywing foute bevat of verder verbeter kan word.
creator: Leksikograaf
date: 2019-08-23T15:43:04-00:00